CELEX: 32009D0126
Language: bg
Date: 2009-02-13 00:00:00
Title: 2009/126/ЕО: Решение на Комисията от 13 февруари 2009 година относно финансовото участие на Общността в програма за контрол на организми, вредни за растенията и растителните продукти, във френските отвъдморски департаменти за 2009 г. (нотифицирано под номер C(2009) 801)

14.2.2009   
            
            
               BG
            
            
               Официален вестник на Европейския съюз
            
            
               L 44/79
            
         
      РЕШЕНИЕ НА КОМИСИЯТА
   
   от 13 февруари 2009 година
   относно финансовото участие на Общността в програма за контрол на организми, вредни за растенията и растителните продукти, във френските отвъдморски департаменти за 2009 г.
   (нотифицирано под номер C(2009) 801)
   (само текстът на френски език е автентичен)
   (2009/126/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 17, параграф 3, алинея първа, първо изречение от него,
   като има предвид, че:
   
               (1)
            
            
               Условията за отглеждане във френските отвъдморски департаменти изискват специални мерки по отношение на растителната продукция. Тези мерки включват скъпи фитосанитарни мерки.
            
         
               (2)
            
            
               С решение 2007/609/ЕО на Комисията от 10 септември 2007 г. относно определението за мерки, отговарящи на условията за финансиране от Общността по програмите за контрол на организми, вредни за растенията или растителните продукти, във френските отвъдморски департаменти, на Азорските острови и на Мадейра (2) се определят мерките, отговарящи на условията за финансиране от Общността по програми за контрол на организми, вредни за растенията и растителните продукти, във френските отвъдморски департаменти, на Азорските острови и на Мадейра.
            
         
               (3)
            
            
               Френските власти представиха на Комисията програма за 2009 г., която предвижда фитосанитарни мерки във френските отвъдморски департаменти. Посочената програма определя целите, които трябва да се постигнат, очакваните отчетни резултати, мерките, които трябва да се предприемат, тяхната продължителност и стойност с оглед на евентуално финансово участие на Общността. Мерките, предвидени по посочената програма, отговарят на изискванията в Решение 2007/609/ЕО.
            
         
               (4)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3), Европейският фонд за гарантиране на земеделието финансира фитосанитарните мерки. За целите на финансовия контрол на посочените мерки се прилагат членове 9, 36 и 37 от посочения регламент.
            
         
               (5)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се финансова помощ от Общността за Франция относно официалната програма за контрол на организми, вредни за растенията и растителните продукти, във френските отвъдморски департаменти за 2009 г., както е определено в част А от приложението.
   То се свежда до 60 % от общите приемливи разходи, както е определено в част Б от приложението, с максимална стойност 246 660 EUR (без ДДС).
   Член 2
   1.   Аванс от 100 000 EUR се изплаща в рамките на 60 дни след получаване на искането за плащане от Франция.
   2.   Остатъкът от финансовото участие се изплаща, при условие че най-късно до 15 март 2010 г. на Комисията се представи в електронен вид окончателен доклад за изпълнението на програмата.
   Докладът съдържа:
   
               а)
            
            
               кратка техническа оценка на цялата програма, включително степента на осъществяване на физическите и качествени цели и на постигнатия напредък, както и оценка на непосредственото фитосанитарно и икономическо влияние, и
            
         
               б)
            
            
               финансов отчет за разходите, посочващ действителните разходи, разбити по подпрограми и по мерки.
            
         3.   По отношение на примерната разбивка на бюджета, представена в част Б от приложението, Франция може да коригира средствата между различните мерки в една и съща подпрограма в рамките на 15 % от участието на Общността в тази подпрограма, при условие че общата сума от допустимите разходи, предвидени в програмата, не е надхвърлена и така главната цел на програмата не е изложена на риск.
   Франция уведомява Комисията за всякакви направени корекции.
   Член 3
   Настоящото решение се прилага от 1 януари 2009 г.
   Член 4
   Адресат на настоящото решение е Френската република.
   
      Съставено в Брюксел на 13 февруари 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 42, 14.2.2006 г., стр. 1.
   
      (2)  ОВ L 242, 15.9.2007 г., стр. 20.
   
      (3)  ОВ L 209, 11.8.2005 г., стр. 1.
   
      ПРИЛОЖЕНИЕ
      Програма и примерна разбивка на бюджета за 2009 година
      Част A
      Програма
      Програмата се състои от четири подпрограми:
      
                  1.
               
               
                  Подпрограма в рамките на френските департаменти:
                  
                              а)
                           
                           
                              Мярка 1.1: разработване на методи за откриване на вредни организми въз основа на количествена полимеразна верижна реакция (PCR);
                           
                        
                              б)
                           
                           
                              Мярка 1.2: подкрепа на трансфера на цитрусови растителни материали.
                           
                        
            
                  2.
               
               
                  Подпрограма за департамент Мартиника:
                  
                              а)
                           
                           
                              Мярка 2.1: фитосанитарни проучвания и създаване на средства за интегрирано управление на фитосанитарните въпроси.
                           
                        
            
                  3.
               
               
                  Подпрограма за департамент Френска Гвиана:
                  
                              а)
                           
                           
                              Мярка 3.1: създаване на селскостопанска фитосанитарна система за предупреждение при производството на ориз.
                           
                        
            
                  4.
               
               
                  Подпрограма за департамент Гваделупа:
                  
                              а)
                           
                           
                              Мярка 4.1: организиране на мрежа за наблюдение на плодови мухи;
                           
                        
                              б)
                           
                           
                              Мярка 4.2: управление на риска от въвеждане на вредители посредством туристическа дейност.
                           
                        
            Част Б
      РАЗБИВКА НА ПРИМЕРНИЯ БЮДЖЕТ
      
                  (в евро с означение на различните очаквани отчетни резултати)
               
            
                  Подпрограми
               
               
                  Отчетни резултати
                  (S: предоставяне на услуги, R: изследователска или проучвателна работа)
               
               
                  Приемливи разходи
               
               
                  Национално участие
               
               
                  Участие на ЕО
               
            
                  Подпрограма в рамките на френските отвъдморски департаменти
               
            
                  Мярка 1.1
               
               
                  Количествена полимеразна верижна реакция (PCR) (R)
               
               
                  120 000
               
               
                  48 000
               
               
                  72 000
               
            
                  Мярка 1.2
               
               
                  Изследователска работа по цитрусови растителни материали (R)
               
               
                  50 000
               
               
                  20 000
               
               
                  30 000
               
            
                  Междинна сума
               
               
                   
               
               
                  170 000
               
               
                  68 000
               
               
                  102 000
               
            
                  Мартиника
               
            
                  Мярка 2.1
               
               
                  Фитосанитарни проучвания и нови методи за контрол на вредните организми (S)
               
               
                  95 600
               
               
                  38 240
               
               
                  57 360
               
            
                  Междинна сума
               
               
                   
               
               
                  95 600
               
               
                  38 240
               
               
                  57 360
               
            
                  Гвиана
               
            
                  Мярка 3.1
               
               
                  Управление на селскостопанска фитосанитарна мрежа за предупреждение (S)
               
               
                  112 000
               
               
                  44 800
               
               
                  67 200
               
            
                  Междинна сума
               
               
                   
               
               
                  112 000
               
               
                  44 800
               
               
                  67 200
               
            
                  Гваделупа
               
            
                  Мярка 4.1
               
               
                  Управление на мрежа за наблюдение на плодови мухи (S)
               
               
                  18 500
               
               
                  7 400
               
               
                  11 100
               
            
                  Мярка 4.2
               
               
                  Действия по информиране на обществеността относно рисковете от въвеждане на вредители (S)
               
               
                  15 000
               
               
                  6 000
               
               
                  9 000
               
            
                  Междинна сума
               
               
                   
               
               
                  33 500
               
               
                  13 400
               
               
                  20 100
               
            
                  Общо
               
               
                   
               
               
                  411 100
               
               
                  164 440
               
               
                  246 660